CELEX: 
Language: et
Date: 2022-01-21 00:00:00
Title: KOMISJONI RAKENDUSMÄÄRUS (EL) / , millega kehtestatakse Euroopa Parlamendi ja nõukogu direktiivi (EL) 2019/883 rakenduseeskirjad seoses liidu riskipõhise valikumehhanismi üksikasjalike elementidega kontrollitavate laevade valimiseks

KOMISJONI RAKENDUSMÄÄRUS (EL) …/…,
            
            
               21.1.2022,
            
            
               millega kehtestatakse Euroopa Parlamendi ja nõukogu direktiivi (EL) 2019/883 rakenduseeskirjad seoses liidu riskipõhise valikumehhanismi üksikasjalike elementidega kontrollitavate laevade valimiseks
            
            
               (EMPs kohaldatav tekst)
            
            
               EUROOPA KOMISJON,
            
            
               võttes arvesse Euroopa Liidu toimimise lepingut,
            
            
               võttes arvesse Euroopa Parlamendi ja nõukogu 17. aprilli 2019. aasta direktiivi (EL) 2019/883, milles käsitletakse sadama vastuvõtuseadmeid laevajäätmete üleandmiseks ja muudetakse direktiivi 2010/65/EL ning millega tunnistatakse kehtetuks direktiiv 2000/59/EÜ,
                  1
                eriti selle artikli 11 lõike 2 teist lõiku,
            
            
               ning arvestades järgmist:
            
            
               (1)Selleks et tegeleda tõhusalt mereprügi ja muude merekeskkonda sattuvate laevajäätmete probleemiga, on äärmiselt oluline, et kohustus anda jäätmed üle sadama vastuvõtuseadmetesse oleks tulemuslikult täidetud.
            
            
               (2)Ühtne liidu riskipõhine valikumehhanism peaks tagama ühetaolised tingimused kontrollitavate laevade valimiseks kooskõlas direktiivi (EL) 2019/883 artikli 11 lõikega 2.
            
            
               (3)Liidu riskipõhise valikumehhanismi kehtestamine annab liikmesriikide asjaomastele asutustele abivahendi direktiivi (EL) 2019/883 artikli 11 lõike 1 kohase kontrollikohustuse täitmiseks.
            
            
               (4)Selleks et hinnata riskivõimalust, et laev ei täida direktiivis (EL) 2019/883 sätestatud kohustusi, tuleks arvesse võtta mitut parameetrit, mis koostoimes annavad selge ettekujutuse sellisest riskist. Need parameetrid peaksid olema järgmised: jäätmete üleandmise nõuete mittetäitmine või märgid nõuete mittetäitmisest; viimasest kontrollist möödunud aeg; asjaomaste sadamapidajate varasemad aruanded nõuete mittetäitmise kohta; eelmine ja järgmine sissesõidusadam; kõnealusele laevale tehtav erand ning SafeSeaNetis ja THETIS-EUs sisalduv teave.
            
            
               (5)Selleks et kehtestada ühetaolised tingimused kontrollitavate laevade valimiseks, on hädavajalik, et liikmesriigid kohaldaksid ühtlustatud meetodit. Direktiivi (EL) 2019/883 kohaselt vastu võetud rakendusaktid peaksid seetõttu olema rakendusmäärused.
            
            
               (6)Käesoleva määrusega ettenähtud meetmed on kooskõlas laevade põhjustatud merereostuse vältimise ja meresõiduohutuse komitee arvamusega,
            
            
            
               ON VASTU VÕTNUD KÄESOLEVA MÄÄRUSE:
            
            
               Artikkel 1
            
            
               1.
                     Kontrolli eesmärgil liigitavad liikmesriigid direktiivi (EL) 2019/883 artikli 3 lõike 1 punktis a osutatud laevad järgmistesse riskitasemekategooriatesse:
            
            
               –a)
                     riskitase 1 = suur risk
            
         
         
            
               –b)
                     riskitase 2 = keskmine risk
            
            
               –c)
                     riskitase 3 = väike risk
            
            
               –d)
                     riskitase 4 = minimaalne risk
            
            
               2.
                     Iga laeva riskitaseme kategooria määratakse kindlaks lisa tabelis 1 sätestatud riskiparameetrite alusel. 
            
            
               3.
                     Lisa tabelis 1 esitatud riskitaseme parameetreid kohaldatakse vastavalt lisa punktides 1–4 osutatud meetodile.
            
            
               Artikkel 2
            
            
               Direktiivi (EL) 2019/883 artiklis 11 sätestatud kontrollikohustuste täitmisel järgivad liikmesriigid järgmisi nõudeid:
            
            
               (a)eelistavad kontrollida kõrgema riskitasemega laevu;
            
            
               (b)valivad juhuslikkuse alusel välja vähemalt 1 % igal aastal kontrollitavatest laevadest.
            
            
               Artikkel 3
            
            
               Käesolev määrus jõustub kahekümnendal päeval pärast selle avaldamist Euroopa Liidu Teatajas.
            
            
               Käesolev määrus on tervikuna siduv ja vahetult kohaldatav kõikides liikmesriikides.
            
            
            
               Brüssel, 21.1.2022
            
            
               
                     Komisjoni nimel
               
               
                     president
                     Ursula VON DER LEYEN
               
            
         
         
            
                  
                     (1)
                  
                        ELT L 151, 7.6.2019, lk 116. 
               
            
      
    ---documentbreak--- 
      
         
         
            
               LISA 
            
            
               Meetod
            
            
               1.Laeva riskitaseme kindlaksmääramiseks kasutatakse tabelis 1 esitatud riskiparameetreid.
            
            
               2.Igale tabelis 1 esitatud riskiparameetrile on määratud eri värvikood, mis väljendab riskitaset: punane (suur), oranž (keskmine) või kollane (väike).
            
            
               3.Laeva riskitaseme määramine tabelis 1 esitatud riskiparameetreid käsitlevate hoiatusteadete alusel põhineb tabelis 2 sätestatud kriteeriumidel.
            
            
               4.Selleks et kasutada mitut korraga aktiveeritud hoiatusteadet tabelis 2 sätestatud riskitaseme määramiseks, võib kohaldada tabelis 3 sätestatud ümberarvestustegureid.
            
            
            
               Tabel 1: riskiparameetrid
            
            
            
                     
                        Riskiparameetri number
                     
                  
                  
                     
                        Hoiatusteate riskitase (värvikood)
                     
                  
                  
                     
                        Riskiparameetri kirjeldus
                     
                  
                  
                     
                        Riskiparameetriga seotud hoiatusteate aktiveerimise kriteeriumid
                     
                  
                  
                     
                        Riskiparameetriga seotud hoiatusteate desaktiveerimise kriteeriumid 
                     
                  
               
                     
                        1
                     
                  
                  
                     
                        Oranž
                     
                  
                  
                     
                        Direktiivi (EL) 2019/883 artiklis 6 sätestatud nõuded seoses jäätmete eelteate esitamisega on täitmata.
                     
                     
                  
                  
                     
                        Hoiatusteade aktiveeritakse, kui jäätmete eelteadet ei ole saadetud või see ei sisalda kohustuslikku teavet.
                     
                  
                  
                     
                        Sadamale A antakse hoiatusteade sadamasse A saadetud jäätmete eelteate alusel. Hoiatusteadet tuleb igas sadamas uuesti hinnata.
                     
                  
               
                     
                        2
                     
                  
                  
                     
                        Oranž
                     
                  
                  
                     
                        Käitaja, agendi või kapteni poolt direktiivi (EL) 2019/883 artikli 6 kohaselt esitatud teave. 
                     
                     
                  
                  
                     
                        Hoiatusteade aktiveeritakse, kui jäätmete eelteate sisu õigsuse kontrollimisel selgub, et laev ei pruugi järgida direktiivi.
                     
                  
                  
                     
                        Sadamale A antakse hoiatusteade sadamasse A saadetud jäätmete eelteate alusel. Hoiatusteadet tuleb igas sadamas uuesti hinnata.
                     
                  
               
                     
                        3
                     
                  
                  
                     
                        Oranž
                     
                  
                  
                     
                        Direktiivi (EL) 2019/883 artikli 10 kohaselt tehtud varasemate kontrollide kuupäev.
                     
                  
                  
                     
                        Hoiatusteade aktiveeritakse, kui laeva ei ole eelneva 12 kuu jooksul direktiivi (EL) 2019/883 artikli 10 kohaselt kontrollitud.
                     
                     
                        Märkus: hoiatusteade tuleks aktiveerida alles pärast 28. juunit 2022.
                     
                  
                  
                     
                        Hoiatusteade desaktiveeritakse pärast seda, kui kontroll on direktiivi (EL) 2019/883 artikli 14 lõike 2 punkti a kohaselt registreeritud.
                     
                  
               
                     
                        4
                     
                  
                  
                     
                        Punane
                     
                  
                  
                     
                        Sadama vastuvõtuseadmete kontrolliasutuste, sadama pidajate või muude pädevate asutuste olemasolevad aruanded, mis näitavad, et laev ei ole järginud direktiivi (EL) 2019/883 artiklit 7.
                     
                  
                  
                     
                        Sadama vastuvõtuseadmete inspektorid aktiveerivad hoiatusteate käsitsi süsteemis THETIS-EU.
                     
                  
                  
                     
                        Hoiatusteade desaktiveeritakse pärast kontrolli lõpetamist (staatus „Kontrollitud“), kui mittevastavusi ei esine. 
                     
                  
               
                     
                        5
                     
                  
                  
                     
                        Oranž
                     
                  
                  
                     
                        Hoiatusteade sadama vastuvõtuseadmete nõuetele mittevastavuse kohta
                     
                  
                  
                     
                        Hoiatusteade aktiveeritakse, kui viimase kuue kuu jooksul on kindlaks tehtud, et laev ei vasta sadama vastuvõtuseadmete nõuetele, ning asjakohane aruanne on süsteemis THETIS-EU.
                     
                  
                  
                     
                        Hoiatusteade desaktiveeritakse pärast kontrolli lõpetamist (staatus „Kontrollitud“), kui mittevastavusi ei esine.
                     
                  
               
                     
                        6
                     
                  
                  
                     
                        Oranž
                     
                  
                  
                     
                        Piisav ladustamismaht
                     
                  
                  
                     
                        Hoiatusteade aktiveeritakse, kui ladustamismahtu pardal ei peeta artikli 8 lõike 4 punkti b kohaldamise kriteeriumide kohaselt piisavaks.
                     
                  
                  
                     
                        Sadamale A antakse hoiatusteade sadamasse A saadetud jäätmete eelteate alusel. Hoiatusteadet tuleb igas sadamas uuesti hinnata.
                     
                  
               
                     
                        7
                     
                  
                  
                     
                        Kollane
                     
                  
                  
                     
                        Järgmine sissesõidusadam
                     
                  
                  
                     
                        Käsitatakse riskitaseme suurenemisena, kui see sadam ei asu ELis või see on teadmata. Sellise hoiatusteate andmisel käsitatakse ELi kuuluvana Islandi, Norra, Ühendkuningriigi (sealhulgas Mani saare, Kanalisaarte ja Gibraltari) sadamaid ning Läänemeres asuvaid Venemaa sadamaid.
                     
                  
                  
                     
                        Sadamale A antakse hoiatusteade sadamasse A saadetud jäätmete eelteate alusel. Hoiatusteadet tuleb igas sadamas uuesti hinnata.
                     
                  
               
                     
                        8
                     
                  
                  
                     
                        Kollane
                     
                  
                  
                     
                        Eelmine sissesõidusadam
                     
                  
                  
                     
                        Käsitatakse riskitaseme suurenemisena, kui see sadam ei asu ELis. Sellise hoiatusteate andmisel käsitatakse ELi kuuluvana Islandi, Norra, Ühendkuningriigi (sealhulgas Mani saare, Kanalisaarte ja Gibraltari) sadamaid ning Läänemeres asuvaid Venemaa sadamaid.
                     
                  
                  
                     
                        Sadamale A antakse hoiatusteade sadamasse A saadetud jäätmete eelteate alusel. Hoiatusteadet tuleb igas sadamas uuesti hinnata.
                     
                  
               
                     
                        9
                     
                  
                  
                     
                        Kollane
                     
                  
                  
                     
                        Hoiatusteade erandi kohta
                     
                  
                  
                     
                        Hoiatusteade aktiveeritakse, kui laeval on erand ja teda ei ole 12 kuu jooksul kontrollitud, et tagada selliste laevade hõlmamine kontrollidega.
                     
                  
                  
                     
                        Hoiatusteadet tuleb igas sadamas uuesti hinnata.
                     
                  
               
                     
                        10
                     
                  
                  
                     
                        Punane
                     
                  
                  
                     
                        Hoiatusteade jäätmetega seotud juhtumi kohta
                     
                  
                  
                     
                        Hoiatusteade aktiveeritakse, kui SafeSeaNet-süsteemis on selle laeva kohta eelmises sadamas esitatud juhtumiaruanne seoses jäätmetega.
                     
                  
                  
                     
                        Hoiatusteade desaktiveeritakse pärast kontrolli lõpetamist (staatus „Kontrollitud“), kui mittevastavusi ei esine või kui juhtum ei ole SafeSeaNet-süsteemis enam aktiivne.
                     
                  
               
            
               Tabel 2: riskitasemete määramine aktiivsete sisendite arvu alusel
            
            
                     
                        Riskitasemete kriteeriumid
                     
                  
               
                     
                        Riskitase 1
                     
                  
                  
                     
                        Üks või mitu punast hoiatusteadet
                     
                  
               
                     
                        Riskitase 2
                     
                  
                  
                     
                        Üks või mitu
                           1
                         oranži hoiatusteadet
                     
                  
               
                     
                        Riskitase 3
                     
                  
                  
                     
                        Üks või mitu1 kollast hoiatusteadet
                     
                  
               
                     
                        Riskitase 4
                     
                  
                  
                     
                        Ühtegi aktiivset hoiatusteadet ei ole
                     
                  
               
            
               Tabel 3: ümberarvestustegurid mitme samaaegse aktiivse parameetri kombineerimiseks, et kohaldada tabeli 2 riskitasemeid
            
            
                     
                        Ümberarvestustegur
                     
                  
               
                     
                        Kolm kollast hoiatusteadet
                     
                  
                  
                     
                        Üks oranž hoiatusteade
                     
                  
               
                     
                        Kolm oranži hoiatusteadet
                     
                  
                  
                     
                        Üks punane hoiatusteade
                     
                  
               
         
         
            
                  
                     (1)
                  
                        Kuni arvuni, mis käivitab ümberarvestusteguri kohaldamise.